ટીવી પર વરુણ ધવન ભલે ફેસ કા ચાર્જર જેવી ફેરનેસ ક્રીમ વેચતો હોય પણ અહીં તે આખી ફિલ્મનું ચાર્જર છે. તેની એન્ટ્રી સાથે જ પાર્ટીમાં રોનક આવી જાય છે. જૉન એબ્રાહમે તો જાણે હવે ઍક્ટિંગ ન કરવાની અને ચહેરા પર કોઈ એક્સપ્રેશન ન આપવાની બાધા લીધી છે. એનો પૂરેપૂરો ફાયદો વરુણ ધવનને મYયો છે. તેનો ચૉકલેટી ચાર્મ, ચેપ લાગી જાય એવું સ્માઇલ, પ્લીઝિંગ પર્સનાલિટી, વિટ્ટી વનલાઇનર્સ અને પર્ફેક્ટ કૉમિક ટાઇમિંગ ફિલ્મને સતત હળવીફૂલ રાખે છે. ઍક્ચ્યુઅલી, જૉનના પાત્રને થોડું હજી આકર્ષક બનાવવાની જરૂર હતી. અહીં તો બિચારો વરુણ કાળમીંઢના પથ્થર સાથે માથું પછાડતો હોય એવું જ લાગે છે.